CELEX: 32018D1905
Language: da
Date: 2018-11-28 00:00:00
Title: Kommissionens afgørelse (EU) 2018/1905 af 28. november 2018 om forslaget til borgerinitiativ »En EU-dækkende folkeafstemning for at fastslå, om EU's borgere ønsker, at Det Forenede Kongerige skal forblive i eller forlade EU!« (meddelt under nummer C(2018) 8006)

6.12.2018   
               
               
                  DA
               
               
                  Den Europæiske Unions Tidende
               
               
                  L 310/27
               
            
         KOMMISSIONENS AFGØRELSE (EU) 2018/1905
         af 28. november 2018
         om forslaget til borgerinitiativ »En EU-dækkende folkeafstemning for at fastslå, om EU's borgere ønsker, at Det Forenede Kongerige skal forblive i eller forlade EU!«
         
            
               (meddelt under nummer C(2018) 8006)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »En EU-dækkende folkeafstemning for at fastslå, om EU's borgere ønsker, at Det Forenede Kongerige skal forblive i eller forlade EU!« er følgende: »Alle EU-borgere bør have muligheden for at tilkendegive deres politiske holdning til, om de ønsker, at Det Forenede Kongerige skal forblive i Den Europæiske Union«.
                  
               
                     (2)
                  
                  
                     Forslaget til borgerinitiativ har følgende hovedmålsætninger: »Denne folkeafstemning er ikke bindende, men derimod en offentlig meningsmåling. Europa-Kommissionen bør støtte denne offentlige meningsmåling, som giver alle EU-borgere i alle 28 medlemsstater mulighed for at tilkendegive, om brexit bør finde sted eller ej. Vi håber, at vi kan regne 100 % med Europa-Kommissionens støtte, primært fordi vi mener, at det er uacceptabelt, at alle EU's borgere i forbindelse med en folkeafstemning er blevet ført bag lyset af løfter og udtalelser, som på ingen måde afspejler virkeligheden«.
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (5)
                  
                  
                     Hver enkelt medlemsstats ret til at træde ud af Den Europæiske Union er fastsat i artikel 50, stk. 1, i traktaten om Den Europæiske Union, hvorved det bestemmes, at enhver medlemsstat kan beslutte at udtræde af Unionen i overensstemmelse sine forfatningsmæssige bestemmelser.
                  
               
                     (6)
                  
                  
                     Selv om Europa-Kommissionen beklager Det Forenede Kongeriges beslutning om at udtræde af Den Europæiske Union — hvilket Jean-Claude Juncker, formand for Europa-Kommissionen, Martin Schulz, formand for Europa-Parlamentet, Donald Tusk, formand for Det Europæiske Råd, og Mark Rutte, der varetog formandskabet for Rådet for Den Europæiske Union, gav udtryk for i en fælles erklæring den 24. juni 2016 (2) — er der ikke er noget retsgrundlag i traktaterne, der tillader vedtagelsen af en EU-retsakt vedrørende den interne beslutningsproces i en medlemsstat i forbindelse med meddelelsen af den pågældende medlemsstats hensigt om at udtræde af Unionen i henhold til artikel 50 i traktaten om Den Europæiske Union.
                  
               
                     (7)
                  
                  
                     Forslaget til borgerinitiativ »En EU-dækkende folkeafstemning for at fastslå, om EU's borgere ønsker, at Det Forenede Kongerige skal forblive i eller forlade EU!« falder derfor åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b), sammenholdt med dennes artikel 2, nr. 1) —
                  
               VEDTAGET DENNE AFGØRELSE:
         
            Artikel 1
            Registreringen af forslaget til borgerinitiativ »En EU-dækkende folkeafstemning for at fastslå, om EU's borgere ønsker, at Det Forenede Kongerige skal forblive i eller forlade EU!« afslås hermed.
         
         
            Artikel 2
            Denne afgørelse er rettet til initiativtagerne (medlemmer af borgerkomitéen) til forslaget til borgerinitiativ »En EU-dækkende folkeafstemning for at fastslå, om EU's borgere ønsker, at Det Forenede Kongerige skal forblive i eller forlade EU!«, som repræsenteres ved Erich Hutter og Tanja Glušič, der fungerer som kontaktpersoner.
         
         
            Udfærdiget i Bruxelles, den 28. november 2018.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.
         
            (2)  http://europa.eu/rapid/press-release_STATEMENT-16-2329_da.htm